Антон Делвиг
Сонет

Превод от руски: Кирил Кадийски, —

chitanka.info

На златни къдри милата небрежност,

на взор небесен тихата мечта

и сладко „не“ изреклите уста

пораждат в мен любов и безнадеждност.

Защо ми дават боговете нежност —

нима за да посърна в младостта?

Готов съм, ще изпия горестта:

не ме е страх от бъдната безбрежност?

Аз нямам днес покой дори за ден,

забравих свободата — тази сладост,

гори душата, но не чувствам радост,

кръвта кипи и леденее в мен:

възторг ли, скръб ли си, любовен плен?

За смърт или живот отдавам младост?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.